open-index/open-wikipedia-markdown huggingface dataset:
Burdž al-Arab

náhľad|Výšková budova hotela na pozadí siluety mesta.
náhľad|Burj Al-Arab
**Burdž al-Arab** (, Burj Al-Arab) je luxusný hotel v meste Dubaj v Spojených arabských emirátoch. Hoci má oficiálne 5 hviezdičiek (maximálny možný počet), bol v tlačových správach označovaný ako prvý sedemhviezdičkový hotel na svete. S výškou 321 metrov patrí k najvyšším hotelom na svete. Nachádza sa na umelom ostrove 280 metrov od pláže Jumeirah a s pevninou je spojený súkromnou cestou.

## Iné projekty

## Externé odkazy
* Oficiálna stránka hotelu

Kategória:Výškové budovy v Spojených arabských emirátoch
Kategória:Hotely v Dubaji
Kategória:Architektúra z 1999
Kategória:Mrakodrapy v Dubaji
Protobulhari

[thumb|[:en:Mount Imeon|Mount Imeon]]

**Protobulhari** (iné názvy: **Prabulhari**, **Starobulhari**, **Bulhari**) boli polonomádske turkické alebo turkotatárske (alebo podľa niektorých bulharských autorov iránske) kmene, ktoré sa v stredoveku po asimilácii miestnymi Slovanmi stali základom dnešných Bulharov.

Pochádzali zo Strednej Ázie, kde od 2. storočia obývali stepi severne od Kaukazu a roviny pri rieke Itil, ktorá dnes podľa nich nesie meno Volga.

V čase sťahovania národov - v roku 375 a časť aj v 5. storočí - sa v rámci presunu hunského konglomerátu dostali k severnému pobrežiu Čierneho mora a časť prenikla aj do Panónie, kde si zrejme zachovala svojráz ešte aj neskôr v čase Avarov.

Čiernomorskí Protobulhari v 5.- 6. storočí uskutočňovali nájazdy na provincie Byzantskej ríše na Balkáne a Byzantská ríša ich často nasadzovala vo svojom vojsku. V roku 558, kedy prišli do Čiernomoria Avari, sa Prabulhari podriadili avarskému kaganovi. Po odchode Avarov sa stali súčasťou ríše západných Turkov.

V 7. storočí (asi 635) sa Kubratovi, náčelníkovi prabulharského kmeňa Onogundurov, podarilo zbaviť sa tureckej nadvlády a za pomoci Byzantskej ríše vytvoril štát, úniu kmeňov, ktorá sa nazýva Staré Veľké Bulharsko.

Po Kubratovej smrti sa Staré Veľké Bulharsko rozpadlo, časť Prabulharov dobyli Chazari, časť utiekla do oblasti Volgy a Kamy (neskôr vytvorili tzv. Povolžské Bulharsko), časť zrejme odišla do Panónie a do Grécka, a najväčšia a najsilnejšia časť niekedy pred rokom 680 prekročila Dunaj a usadila sa v Dolnej Mýzii (v dnešnom Bulharsku). Títo spojili s miestnym slovanským obyvateľstvom (Sedem slovanských kmeňov) a v roku 681 tu založili Dunajské Bulharsko. V priebehu 200 rokov boli Slovanmi, ktorí sem prišli asi v 6. storočí, asimilovaní. Dnešný bulharský národ je slovanský národ s asimilovanými Protobulharmi a tráckym substrátom.

## Galéria

Bulgaria-Fanagoria-01.JPG
Bulgaria-Fanagoria-02.JPG
Bulgaria-Fanagoria-03.JPG
Bulgaria-Fanagoria-04.JPG


## Referencie


## Pozri aj
* Siungnu
* Huni
* Oghuri
* Západoturecký chanát
* Bulhari
* Veľké Bulharsko
* Dejiny Bulharska

## Literatúra
* Shirakatsi, Anania, *The Geography of Ananias of Sirak (Asxarhacoyc): The Long and the Short Recensions*. Introduction, Translation and Commentary by Robert H. Hewsen. Wiesbaden: Reichert Verlag, 1992. 467 pp. ISBN 978-3-88226-485-2
* Dobrev, Petar. *Unknown Ancient Bulgaria*. Sofia: Ivan Vazov Publishers, 2001. 158 pp. (in Bulgarian) ISBN 954-604-121-1

## Externé odkazy
* Eremian, Suren. Reconstructed map of Central Asia from ‘Ashharatsuyts’.


Kategória:Turkické národy
Kategória:Nomádi
Peter IV. (Bulharsko)

**Peter IV.** alebo **Peter II.** (do roku 1185 *Teodor/Todor*; slávnostne *Slavopetăr* či *Kalopetăr*) bol paralelne so svojim bratom Asenom I. cár Bulharov v rokoch 11851197. 

Podrobnosti pozri v článku Asen I.

Kategória:Cári Bulharska
Kategória:Zavraždení vládcovia
Peter I.

**Peter I.** môže byť:

* ruský cár a imperátor, pozri Peter Veľký 
* kastílsky kráľ, pozri Peter I. (Kastília)
* portugalský kráľ, pozri Peter I. (Portugalsko)
* bulharský cár, pozri Peter I. (Bulharsko)
* srbský kráľ, pozri Peter I. (Srbsko)

Kategória:Rozlišovacie stránky – Panovník
Plášťový chochol

[thumb|350px|right|Schéma geologických procesov v [Litosféra|litosfére a astenosfére. Vystupujúci plášťový chochol pod horúcou škvrnou označuje číslo **3**.]]
**Plášťový chochol** alebo **plášťový diapír** je geologický termín, označujúci taveninu, vystupujúcu na povrch Zeme z hranice plášťa, kde sa prejavujú ako horúce škvrny. 

Pojem zaviedol americký geofyzik William Jason Morgan, ktorý v roku 1971 vypracoval teóriu pomalého transportu tepla konvekčnými prúdmi v plášti. Ako klasické príklady vysupujúcich chocholov pod horúcimi škvrnami sa udávajú Havajské ostrovy a Island.

Súčasný vývoj poznatkov však ukazuje, že mechanizmus výstupu materiálu z astenosféry je omnoho komplikovanejší a samotná definícia pláštového chochola je predmetom diskusií. Štandardný vývoj totiž predpokladá výstup zohriateho materiálu vztlakovými silami (podobne ako vzostup teplejšej vody zohrievanej v nádobe), no v prípade teplených pohybov v zemskom plášťi sa je celý proces komplikuje, pretože prostredie plášťa je značne heterogénnejšie. Novšie výskumy predpokladajú výskyt tzv. *„tepelných vrstiev“* v astenosfére a tým aj existenciu iných konvekčných prúdov nesiahajúcich až do plášťa.

Na Zemi je identifikovaných niekoľko horúcich škvŕn a s nimi asociovaných výstupov plášťových chocholov. Sú to už spomínané Havajské ostrovy, Island, Réunion, Ascension, Kanárske ostrovy a Azory, ako aj Yellowstone, Eifel, Afar a niekoľko ďalších.

## Mars
Dôkazy naznačujú, že pod marťanskou oblasťou Elysium Planitia sa nachádza aktívny plášťový chochol s priemerom .

## Referencie

## Externé odkazy
* www.mantleplumes.org - diskusná stránka o pôvode vulkanizmu horúcich škvŕn 

Kategória:Štruktúra Zeme
Kategória:Geologické termíny
Kategória:Platňová tektonika
Kategória:Vulkanológia
Jokohama randomáku tawá

náhľad|Landmark Tower, Minato Mirai 21, Jokohama

**Jokohama randomáku tawá** (jap. 横浜ランドマークタワー, angl. *Yokohama Landmark Tower*) je mrakodrap v Jokohame, najvyššia budova a tretia najvyššia stavba v Japonsku. Nachádza sa v jokohamskej štvrti Minato Mirai 21 a je vysoká 295,8 metrov.

Hornú časť budovy, poschodia 49 až 70, zaberá hotel „Royal Park Hotel“. Spodných 48 podlaží sa používa ako kancelárie a obchodné priestory. Výstavba začala v roku 1990 a práce na budove boli dokončené v roku 1993. Znižovanie kolísania zabezpečujú dva tlmiče, ktoré sú protiľahlo miestnené na (skrytom) 71. poschodí.

V budove premáva druhý najrýchlejší výťah na svete, ktorý dosiahne 60. podlažie za minútu, t. j. premáva približne rýchlosťou jedno podlažie sa sekundu.

## Iné projekty

Kategória:Architektúra z 1993
Kategória:Výškové budovy v Japonsku
Kategória:Hotely v Japonsku
Kategória:Jokohama
Belgický ovčiak

**Belgický ovčiak** je ovčiarske plemeno, príbuzné nemeckému ovčiakovi a iným stredo a severo-európskym ovčiarskym plemenám. Vyskytuje sa v štyroch exteriérovo pomerne odlišných variantoch: Groenendael, Laekenois, Malinois a Tervueren. FCI uznáva len jedno plemeno, t. j. belgický ovčiak so štyrmi uvedenými variantami. V niektorých štátoch, ktoré nie sú združené v FCI, napr. v USA sa uznáva každý z uvedených plemenných variantov ako samostatné plemeno. 

Belgický ovčiak je vynikajúce pastierske plemeno, v súčasnosti sa intenzívne využíva aj ako služobné plemeno (na policajné a vojenské účely) a na výcvik obrany.

## Celkový vzhľad
Belgický ovčiak vo všetkých variantoch je harmonicky stavaný pes strednej až väčšej veľkosti, odolný a zvyknutý na život pod holým nebom. Vzhľadom na to, že bol vyšľachtený v Belgicku, je schopný odolávať všetkým vrtochom počasia. Harmónia proporcií a hrdé držanie hlavy dávajú belgickému ovčiakovi vzhľad elegantnej robustnosti. Varianty Tervueren a Groenendael sú dlhosrsté, s krásnou splývavou srsťou, bohatou hlavne v oblasti hlavy, krku a hrude. Majú ušľachtilý vzhľad, ich srsť však vyžaduje starostlivosť. Variant Malinois je krátkosrstý so športovým vzhľadom. Variant Laekenois (hrubosrstá) má tvrdú odolnú srsť, ktorá psa chráni pred každým počasím a druhom prostredia.

## Povaha a pracovné upotrebenie
Belgický ovčiak je inteligentný a učenlivý pes. Okrem výborných pastierskych schopností, na ktoré bol pôvodne vyšľachtený, je aj výborným strážcom pána a jeho majetku. Ak je to potrebné, bez váhania účinne bráni svojho pána. V súčasnosti je obľúbený v služobných prácach u polície, vojska a súkromných bezpečnostných služieb, ale aj v športovej kynológii. Okrem obrany je používaný aj v psích športoch, napr. v agility. Je ostražitý a pozorný.

## Výstavy
Belgický ovčiak sa vystavuje v rámci skupiny FCI 1. Belgický ovčiak musí byť v kruhu disciplinovaný ako sa patrí na pracovného psa. Prejav agresivity voči rozhodcovi sa trestá vylúčením z posudzovania.

Pri plemene sa otvára i pracovná trieda. Pre zaradenie do triedy pracovnej sa uznávajú skúšky IPO (aspoň IPO1) alebo SVV (aspoň SVV1).

Varianty plemena sa na celoštátnych, národných, klubových, špeciálnych i medzinárodných výstavách na Slovensku posudzujú osobitne.

**Pozor**: Podľa výstavného poriadku SKJ je zakázaný tzv. doublehanding. Čiže upútavanie pozornosti psa druhou osobou mimo kruhu. Doublehandling je u vystavovateľov pracovných plemien obľúbená pomôcka, avšak treba si uvedomiť ako negatívne vplýva na ostatných prítomných vystavovateľov a ich psov.

## Galéria
Súbor:Belgian Laekenois 600.jpg|Belgický ovčiak Laekenois
Súbor:Female_Malinois_2005-01-29.jpg|Belgický ovčiak Malinois
Súbor:Belgian Tervuren 600.jpg|Belgický ovčiak Tervueren

## Iné projekty

## Externé odkazy
* Klub chovateľov plemena Belgický ovčiak 

## Zdroje

* Webstránka klubu chovateľov plemena Belgický ovčiak
* Plemenný štandard podľa FCI

Kategória:Ovčiarske psy
Kategória:Plemená psov z Belgicka
Šindžuku

thumb|Budova metropolitnej vlády (radnica)
thumb|Neóny na Jasukuni-dori v Šindžuku

**Šindžuku** () je jednou z 23 zvláštnych obvodov mesta Tokio v Japonsku. Je to jedno z hlavných obchodných a administratívnych centier oblasti Tokia. V Šindžuku sa nachádza najrušnejšia železničná stanica na svete. Je sídlom Tokijskej radnice a tým de facto „hlavným mestom“ prefektúry Tokio. Je známa aj vysokou koncentráciou obchodných domov, obchodov s elektronikou, kín, hotelov a barov.

V roku 2008 malo Šindžuku 312 418 obyvateľov, hustotu osídlenia 17 140 ob./km² a celkovú rozlohu 18,23 km².

V Šindžuku žije legálne najviac cudzincov v oblasti Tokia. K 1. novembru 2004 to bolo 28 252 ľudí 107 národností. Najviac ich pochádza z Kórey, severnej aj južnej, Číny, Francúzska, Mjanmarska a Filipín. Vďaka koncentrácii cudzincov tu má zastúpenie aj mnoho „západných“ reťazcov ako McDonald’s a medzinárodné siete hotelov.

## Partnerské mestá
* Lefkada, Grécko
* Tiergarten (dnes Berlin-Mitte), Berlín, Nemecko
* Tungčcheng, Peking, Čína 

## Iné projekty

## Externé odkazy
* Oficiálna stránka mesta Šindžuku  (anglicky)

Kategória:Zvláštne obvody Tokia
Okinawa (prefektúra)

thumb|Poloha Okinawy

**Okinawa** (, v nárečí okinawa *Učiná*) je japonská najjužnejšia prefektúra o rozlohe 2 281&nbsp;km2 pozostávajúca zo stoviek ostrovov v reťazi dlhej vyše 1000 kilometrov, ktorá sa tiahne juhozápadne od ostrova Kjúšu až k Taiwanu. Približne dve tretiny provincie tvorí rozsiahle súostrovie Ryukyu (slovenský normovaný názov Rjúkjú), zahŕňajúce najväčší ostrov Okinawa (Okinawa honto), ako aj skupiny ostrovov Daito či Sakishima.

Podľa sčítania obyvateľstva z 02. februára 2020 žije v prefektúre 1 457 162 obyvateľov.

Hlavné mesto prefektúry je Naha, ktorá nachádzajúca sa v južnej časti najväčšieho a najľudnatejšieho ostrova súostrovia Okinawa. Ďalšími veľkými mestami sú napríklad Uruma, Urasoe, Itoman či Tomigusuku.

## Pozri aj
Okinavské bojové umenia

## Iné projekty


Kategória:Prefektúry v Japonsku
Okinawa

**Okinawa** môže byť:
* mesto v Japonsku (Okinawa-ši), pozri Okinawa (mesto)
* prefektúra v Japonsku (Okinawa-ken), pozri Okinawa (prefektúra)
* nárečie/nárečia rjúkjuštiny, pozri rjúkjuština

**Okinava** alebo **Okinawa** môže byť:
* ostrov v Japonsku (Okinawa-džima), pozri Okinava (ostrov)
* súostrovie v Japonsku (Okinawa-šotó), pozri Okinava (súostrovie)
Naha

[thumb|[Hrad Šuri]]

**Naha** () je hlavné mesto japonskej prefektúry Okinawa. Moderné mesto bolo založené 20. mája 1921. Už predtým to bolo najdôležitejšie a najľudnatejšie mesto v súostroví Rjúkjú. Od počiatku 15. storočia až do roku 1879 bolo hlavným mestom Kráľovstva Rjúkjú.

Naha leží v južnej časti ostrova Okinava, najväčšieho ostrova v súostroví Rjúkju, na brehu Juhočínskeho mora. Má rozlohu  a asi 314-tisíc obyvateľov.

Naha je politickým a ekonomickým centrom a centrom vzdelanosti prefektúry Okinawa. V minulosti bola i náboženským centrom Rjúkjúskej dynastie.

Na konci druhej svetovej vojny bolo skoro celé mesto zrovnané so zemou počas tzv. bitky o Okinawu.

## Doprava
### Mestská železnica.
V meste sa prevádzkuje systém mestskej železnice Okinawa Urban Monorail, ktorá sa nazýva Yiu Rail. Ide o automatický systém monorail. Železnica má 19 zastávok a prepája letisko NAHA Airport s jednotlivými mestskými časťami.

### Letisko NAHA.
Medzinárodné letisko NAHA AIRPORT zabezpečuje medzinárodné spojenie s prefektúrou Okinawa ako aj s ostatnými ostrovmi Japonska.

### Autobusová doprava.
Autobusová doprava zabezpečuje hromadnú prepravu cestujúcich v rámci ostrova Okinawa ako aj jednotlivých miest. Výhodné na cestovanie je zakúpenie si Okinawa passu. Jednodňový lístok pre dospelých stojí cca. 18 EURO, pre deti cca. 9 Euro. Cestovný lístok platí na autobusy a Okinawa Urban Monorail.

## Partnerské mestá
* Ničinan, Mijazaki, Japonsko
* Kawasaki, Kanagawa, Japonsko
* Honolulu, Spojené štáty
* São Vicente, Brazília
* Fučou, Čína

## Referencie

## Pozri aj
* Gusuku
* Hrad Šuri

## Iné projekty

## Externé odkazy
* Oficiálna stránka (japonsky)

Kategória:Hlavné mestá japonských prefektúr
Kategória:Sídla v prefektúre Okinawa
Vyšehradský kódex

náhľad|Posledná večera - iluminácia z Kódexu Vyšehradského
náhľad|Svätý Václav - iluminácia z Kódexu Vyšehradského
náhľad|iluminácia z Kódexu Vyšehradského
**Kódex vyšehradský** (iné názvy: **Vyšehradský kódex**, **Kódex nazývaný vyšehradský**, **Korunovačný evanjeliár**) je evanjeliár, ktorý pravdepodobne vznikol v čase korunovácie Vratislava II. na českého kráľa a bol mu počas tejto udalosti 15. júna 1086 možno aj odovzdaný. Ide o kódex s rozmermi 415 x 340 mm, ktorý obsahuje 108 pergamenových listov.  

Názov „Vyšehradský“ má asi preto, že bol od svojho vzniku alebo trocha neskôr uložený na Vyšehrade.

Cena kódexu sa odhaduje na 1 miliardu českých korún.

## Miesto vzniku a darca
O tom, kde kódex vznikol a kto bol jeho darcom sa vedie medzi odborníkmi diskusia, väčšinou sa ale zhodujú na tom, že bol vyrobený v prostredí blízkom bavorskej kláštornej škole, resp. regensburskej výtvarnej tradícii. Predpokladá sa, že vzhľadom na túto skutočnosť mohol byť darcom niektorý z domácich benediktínskych kláštorov, ktoré s bavorskými kláštormi udržiavali styky. Keďže po korunovácii boli obdarované kláštory v Ostrove (získal ornáty) a v Břevnove (získal celu v Opatoviciach), možno ako o darcoch najpravdepodobnejšie uvažovať o týchto dvoch kláštoroch.

## Miesto uloženia
Kódex bol do 17. storočia uložený v metropolitnej knižnici sv. Víta.  Asi v roku 1619 bol odvezený do Dlouhé Vsi, aby bol uchránený pred kalvínmi. Potom (okolo roku 1728) prešiel do vlastníctva knižnice pražského Arcibiskupského seminára na Vyšehrade. Od druhej polovice 18. storočia je uložený v Klementine. Počas druhej svetovej vojny bol uložený na Karlštejne. V súčasnej dobe sa nachádza v Národní knihovni v Prahe pod signatúrou XIV A 13.

Kódex bol vystavovaný koncom 50. rokov 20. storočia v Paríži a v Klementine v novembri 1969 v rámci výstavy *Z dějin české literatury*. Zatiaľ naposledy bol vystavený od 31. januára do 1. februára 2015 v Zrkadlovej kaplnke pražského Klementina.

## Vydanie
*F. J. Lehner.*Česká škola malířská XI. věku. Korunovační evangelistář krále Vratislava, řečený kodex Vyšehradský*. Praha 1902.
*J. Mašín. *Kodex Vyšehradensis*. Praga 1970.

## Referencie


## Literatúra
* Merhautová, Anežka. *Kodex zv. vyšehradský, místo a data jeho vzniku a objednavatel*, in: Život v archeologii středověku, Praha 1997.
*Stejskal, Karel. *Vyšehradský kodex a jeho místo v ottonském umění*. In: Královský Vyšehrad. Sborník příspěvků k 900. výročí úmrtí prvního českého krále Vratislava II. (1061-1092). Praha 1992, 26–43.
* Merhautová, Anežka – Spunar, Pavel. *Kodex vyšehradský. Korunovační evangelistář prvního českého krále*. Praha 2006.

## Iné projekty

## Externé odkazy
* Digitální kopie Kodexu vyšehradského
* Vyšehradský kódex 

Kategória:Kódexy
Kategória:Národné kultúrne pamiatky v Prahe
Kategória:Dejiny Česka
Tókjó-to čóša

náhľad|Tokijská metropolitná radnica

**Tókjó-to čóša** ( - doslova "Vládna kancelárska budova prefektúry Tokio") je druhá najvyššia budova v Tokiu (tretia najvyššia stavba po Tokijskej veži) a sídlo správy Tokia. Najvyššou stavbou bola od svojho ukončenia v roku 1991 až do roku 2007, keď jej prvenstvo nahradila budova Midtown Tower (248,1 m). Je dielom japonského architekta Kenza Tangeho, ktorý sa pri jej dizajne inšpiroval gotickou katedrálou.

Nachádza sa vo štvrti Šindžuku a má výšku 242,9 metrov od základov po vrchol so 48 nadzemnými poschodiami. Má dve verejné pozorovateľne na najvyšších podlažiach. Výstavba prebiehala počas rokov 1988 až 1991.

## Iné projekty

Kategória:Výškové budovy v Japonsku
Kategória:Stavby v Tokiu
Kategória:Radnice
CBC

**CBC** môže byť:
*Calvary Baptist Church
*Canadian Bible College
*Canadian-born Chinese
*Canadian Broadcasting Corporation
** CBC Television
** CBC Radio
*Carbon County Railway 
*Caribbean Broadcasting Corporation (TV 8, 900AM, 98.1FM, 100.7FM), v Barbadose
*Cebu Broadcasting Company
*Central Bible College
*Christian Brothers College (Adelaide)
*Christian Brothers College High School
*Chubu-Nippon Broadcasting Co.,Ltd., v Nagoji v Japansku
*Cipher block chaining (režim v šifrovaní dát)
*City Business Center Bratislava
*Coastal Bend College v Texase
*Code of Backchannel Conduct
*Cologne Broadcasting Center
*Columbia International University (bývalý názov: Columbia Bible College) v Južnej Karolíne
*Columbus Brewing Company
*Commonwealth Business Council
*Companhia Brasileira de Cartuchos, brazílsky výrobca munície
*Congress of Black Churches
*Congressional Black Caucus, v Kongrese USA
*Cornering Brake Control (na brzdách BMW)
*Cost Balancing Concept (v logistike)
*County Borough Council
*Covenant Bible College
*Complete blood count
* skratka pre Karibskú basketbalovú konfederáciu

## Iné projekty
Peter II.

**Peter II.** môže byť:

Kráľ / cár / cisár:
* Peter II. (Rusko)
* Peter II. (Juhoslávia)
* Peter II. (Aragónsko)
* Peter II. (Sicília)
* Peter II. (Brazília)
* Peter II. (Portugalsko)
* Peter IV. (Bulharsko) (nepresne „Peter II.“)
* Peter Deljan (Bulharsko)
* Peter II. (Cyprus)

Iné:
* Peter II. (vojvoda bretónsky)
* Peter II. (vojvoda bourbonský)
* Peter II. (protipápež) (viacero)
* Innocent V., pápež
* Piero de' Medici
* Peter II. Savojský (Pierre II de Savoie)
* Peter II. (Oldenbourg)

Kategória:Rozlišovacie stránky – Panovník
Armed Assault

**Armed Assault** je neoficiálne pokračovanie úspešného vojenského simulátora Operation Flashpoint. O vývoj sa stará Bohemia Interactive Studios. 

V súčasnosti prebieha právny spor okolo tejto hry a hry Operation Flashpoint.

## Externé odkazy
* armedassault.com, Oficiálna stranka 
* armamdb.de, "Armed Assault Mission Database" - international missions site 
### Recenzie
* recenzia, sector.sk
* recenzia, tiscali.games.cz 

Kategória:Akčné počítačové hry a videohry
Kategória:Third-person-shooter
Kategória:České videohry
Kategória:Počítačové hry
Kategória:Počítačové hry pre viacerých hráčov

Kategória:Hry pre Windows
Plavecký bazén

thumb|50 metrová plaváreň

**Plavecký bazén** je umelé vodné teleso určené na rekreačné alebo súťažné plávanie, potápanie a iné vodné športy, ktoré vyžadujú plávanie alebo vodné cvičenia. Na dezinfekciu vody sa zvyčajne používa technický chlór.

## Iné projekty

Kategória:Plávanie
Kategória:Vodné športy
Plaváreň

[náhľad|Plaváreň v [Nové Zámky|Nových Zámkoch]]
**Plaváreň** je budova alebo priestranstvo, v ktorom sa nachádza plavecký bazén. Existujú plavárne otvorené a kryté, nachádzajú sa napríklad na pôde univerzít, v otvorených kúpaliskách, akvaparkoch a podobne.

## Technológia plavárne

Technológia plavárne je miestnosť v ktorej sa sa upravuje a očisťuje voda z bazénov na plavárni. Tvoria ju rúry, vodovody (rúry) čerpadlá, filtre poprípade špeciálny čistiaci bazén pre úpravu vody (napr. chlórom). Spoločne v tejto miestnosti môže byť zavedená aj vzduchotechnika a zvyčajne aj regulácia ohrievania vody. Vo veľkých bazénoch sa používa viacero druhov filtrov napr. pieskový, kartušový a podobne. Technológia plavárne sa nachádza väčšinou v priestranstve tesne vedľa plaveckých bazénov v suteréne kde nie je prístup verejnosti.

## Plavárne na fotografiách
Slovenská umelecká fotografka Mária Švarbová vytvorila sériu fotografií slovenských plavární, pričom sa opierala o socialistickú architektúru verejných priestorov. O sérii Swimming Pool píšu svetové médiá a vystavujú ju prestížne galérie a múzeá v zahraničí.

## Referencie
Kategória:Stavby
Thievery Corporation

**Thievery Corporation** je formácia dvoch DJ-ov Rob Garza a Eric Hiltona založená vo Washingtone DC v roku 1995. Ich hudba môže byť charakterizovaná ako downtempo electronica s prvkami dub-u, acid jazz-u, indiánskej klasiky a brazílskeho štýlu.

V roku 2002 vydali album *The Richest man in Babylon*. Album pozostáva z pätnástich skladieb ktoré sú zvukovo podobné ich predchádzajúcemu albumu *The Mirror Conspiracy*. Na albume sa podielali vokalisti *Emiliana Torrini*, *Pam Bricker* a *Lou-Lou*.

Skupina získala podporu od herca a režiséra Zacha Braffa potom, ako použil ich skladbu *Lebanese Blonde* vo filme *Garden State*. To zapríčinilo nárast predaja ich albumov po vydaní filmu.

V roku 2006 vydali zatiaľ posledný album Versions, ktorý je výberom remixov iných umelcov urobený priamo členmi skupiny.

## Politika
Slová v skladbách *Thievery Corporation* často poukazujú na politickú situáciu vo svete ako napr. posledný radový album *The Cosmic Game*, ktorý naráža napr. na politiku Georgea Busha a vojnu v Iraku.

## Diskografia
### Albumy
* *Sounds from the Thievery Hi-Fi* (1997) 
* *The Mirror Conspiracy* (2000) 
* *The Richest Man in Babylon* (2002) 
* *The Outernational Sound* (2004) 
* *The Cosmic Game* (2005) 
* *Versions* (2006)
* *Radio Retaliation* (2008)
* *Culture of Fear* (2011)
* *Saudade* (2014)
* *The Temple of I & I* (2017)
* *Treasures from the Temple* (2018)
* *Symphonik* (2020)

### Single a EP
* 2001: A Spliff Odyssey (1996) 
* Dub Plate, Vol. 1 (1996) 
* The Foundation (1996) 
* Lebanese Blonde (1998) 
* DC 3000 (1999) 
* It Takes a Thief (1999) 
* Focus on Sight (2000) 
* Bossa Per Due (2001) 
* Revolution Solution 
* Warning Shots 
* The Heart's a Lonely Hunter 
* Sol Tapado 
* The Richest Man in Babylon 
* The Lagos Communique 
* Halfway Around the World 
* Incident at Gate 7 
* Encounter in Bahia 
* ESL Dubplate 
* Shaolin Satellite 
* Chaplin Swankster 

### Kompilácie
* *Dubbed Out in DC* (1997) 
* *DJ-Kicks: Thievery Corporation* (1999) 
* *Abductions and Reconstructions* (1999) 
* *CloudWatch: A Soundtrack to a Freeform Gathering V2* (2000) 
* *Sounds from the Verve Hi-Fi* (2001) 
* *The Outernational Sound* (2004) 
* *Babylon Rewound* (2004) 
* *Versions* (2006) 
* *Changed To Lo-Fi* (2006)

### Spolupracujúci umelci
* David Byrne
* Emiliana Torrini
* Gigi Rezende
* Gunjan
* Loulou Djine
* Notch
* Patrick de Santos
* Perry Farrell
* Rootz
* Sista Pat
* Sister Nancy
* Sleepy Wonder
* Verny Varela
* Wayne Coyne of The Flaming Lips
* Zeebo
 
## Externé odkazy
* Oficiálna stránka
* Eighteenth Streest Lounge Music 
* Thievery Corporation Lyrics 
* Discogs

Kategória:Hudobné skupiny USA
Medza pevnosti

**Medza pevnosti** je maximálna hodnota konvenčného napätia, ktoré možno dosiahnuť pri zaťažovaní materiálu až do jeho porušenia. Označuje sa *R<sub>m</sub>* a udáva sa v Pascaloch [Pa] alebo častejšie v [MPa]. Medza pevnosti je pre rôzne materiály rôzna a určuje sa experimentálne na skúšobných strojoch z tzv. pracovných diagramov. Pre jej výpočet platí:


R_{\mathrm{m}} = \frac{F}{A} 


* **R<sub>m</sub>** — medza pevnosti [MPa]
* **F** — sila zaťažujúca vzorku [N]
* **A** — prierez vzorky pred skúškou [mm2] 

Ide o konvenčnú hodnotu, pretože vo vzťahu sa používa veľkosť prierezu nedeformovanej vzorky. Pri zaťažení a deformácii sa okrem predĺženia mení aj prierez vzorky, napríklad pri zaťažení ťahom sa prierez zmenší - nastane kontrakcia. Veľkosť kontrakcie závisí od vlastností materiálu a je charakterizovaná Poissonovým číslom.

## Pozri aj
* Medza elasticity
* Medza klzu
* Medza únavy

Kategória:Mechanické vlastnosti materiálov
Hotel

[right|thumb|[Hotel Carlton Bratislava]]
right|thumb|Hotel Thermia Palace, Piešťany
[right|thumb|Hotel Llao llao, [Argentína]]
**Hotel** je ubytovacie zariadenie, ktoré zvyčajne poskytuje krátkodobé ubytovanie, predovšetkým turistom. Hotely väčšinou ponúkajú aj ďalšie doplnkové služby, napríklad stravovacie služby, fitnes centrum, služby práčovne, wifi zadarmo, atď. Niektoré hotely poskytujú aj konferenčné a banketové miestnosti a služby.

Delenie hotelov podľa počtu hviezdičiek sa v jednotlivých európskych krajinách líši. Hodnotenie hotelov napríklad v Nemecku a Francúzsku je značne rozdielne. Pri plánovaní cesty je preto vhodné informovať sa o systéme priraďovania hviezdičiek v danej krajine.

Články o hoteloch sú uvedené pod :Kategória:Hotely

## Hotely na Slovensku
Na Slovensku od 1. augusta 2008 definuje hotel vyhláška Ministerstva hospodárstva SR č. 277/2008 Z.z. ako ubytovacie zariadenie slúžiace na prechodné ubytovanie hostí, ktoré má viac ako 10 izieb. V období od 1. novembra 2001 do 31. júla 2008 bola účinna vyhláška Ministerstva hospodárstva SR č. 419/2001 Z.z. Návštevníkom okrem ubytovania, stravovania a služieb spravidla poskytuje aj priestory a zariadenia potrebné na služobný pobyt a rekreačno-športové služby na aktívne trávenie voľného času.

Vyhláška rozlišuje:
* garni hotel
* horský hotel
* kongresový hotel
* wellness hotel
* kúpeľný hotel
* boutique hotel
* apartmánový hotel
* motel
* hotel v užšom zmysle (t. j. iný hotel)

Hotely sa podľa toho, či spĺňajú isté náležitosti delia na triedy, ktoré sa označujú hviezdičkami. Tieto náležitosti jednotlivých tried sú formou tabuľky podrobne uvedené v prílohe vyhlášky č. 277/2008 Z.z.:
* Kategória *Tourist* *
* Kategória *Standard* **
* Kategória *Komfort* ***
* Kategória *First Class* ****
* Kategória *Luxury* *****

## Online rezervácia ubytovania
Rezervácia ubytovania cez Internet sa vykonáva prostredníctvom nasledujúcich možností:
* GDS systémy - distribučné systémy, ktoré sprostredkovávajú transakcie medzi ubytovacími zariadeniami a tretími stranami (zvyčajne klientmi, ale môže ísť i o cestovné kancelárie). Príkladom na medzinárodný rezervačný portál (distribučný systém) je napríklad webová stránka avander.sk . 
* OTA (Online Travel Agency), slovensky internetové cestovné kancelárie, sa špecializujú na ponúkanie dovoleniek a objednávanie ubytovania prostredníctvom internetu. Existujú i také cestovné kancelárie, ktoré ponúkajú ubytovanie online, i v kamenných predajniach.

## Referencie

## Iné projekty


Kategória:Reštaurácie
Kategória:Ubytovacie zariadenie
Akvapark

náhľad|Water Park of America

**Akvapark**  (iné názvy: **aquapark** , **vodný park**, **akvacentrum**, **aquacentrum** ) je:
*najmä v prímorských oblastiach: zábavný park s bazénmi, tobogánmi, kaskádami, divou riekou, chrličmi vody a podobne, prípadne vrátane delfinária, alebo
*vo vnútrozemí: zábavný park v podobe veľkého (z veľkej časti zastrešeného) areálu, s rozmanitými vodnými atrakciami (pozri vyššie) ako aj so službami typickými pre plavárne či kúpele (sauna, parné kúpele, podvodné a iné masáže, solárium, fitnes, kozmetický salón, vodný bar atď.), neraz v umelo vytvorenom prírodnom (vodnom, podvodnom či prímorskom) prostredí (napr. s akváriami s morskými rybami, s jaskyňami s podvodnou hudbou, s horolezeckou stenou).

Na Slovensku sa akvaparky nachádzajú v mestách Liptovský Mikuláš, Poprad, Prešov, Senec a Bratislava, v Česku napríklad v Liberci alebo v Prahe.

## Poznámka


## Zdroje
Anatólske jazyky

**Anatólske jazyky** alebo **chetitsko-luvijské jazyky** alebo **maloázijské jazyky** sú vymretá vetva indoeurópskych jazykov, ktorou sa hovorilo v staroveku (pred narodením Krista) v Malej Ázii (Anatólii): v dnešnom Turecku a severnej Sýrii.

## Delenie
Patrili k nim:
* chetitčina
* luvijčina:
** klinopisná luvijčina
** hieroglyfická luvijčina
* lýdčina
* lykijčina A a lykijčina B (=milijčina)
* palajčina

A možno aj:
* sidetčina
* pisidčina
* kárčina

Tieto jazyka sa vyvinuli z hypotetickej praanatólčiny, ktorá sa neskôr rozdelila na západnú praanatólčinu (tá neskôr zas na (a) lýdčinu a (b) ostatné) a chetitčinu.

## Charakteristika
Podľa najrozšírenejšej teórie prišli nositelia týchto jazykov do Malej Ázie pravdepodobne z dolného Povolžia v dvoch vlnách (luvijskej a chetitskej) cez Kaukaz či Balkán.

Práve zo skupiny anatólskych jazykov pochádzajú najstaršie písomné záznamy indoeurópskeho jazyka vôbec, chetitské klínopisné texty na hlinených tabuľkách z čias okolo roku 1600 pred Kr. Chetitčina, rozlúštená Bedřichom Hrozným v rokoch 1916-1917, je bohato doložená nálezmi tabuliek zo 17.-14. storočia pred Kr. Chetitčine bola blízka palajčina, takisto písaná klinovým písmom, ktorá vymrela niekedy v 13. stor. pred Kr. 

Ďalším významným a dobre doloženým anatólskym jazykom bola luvijčina, a z nej odvodené spriaznené jazyky lýdčina, kárčina a lykijčina, zhrnované niekedy pod pojem luvijské jazyky.

Neskorými príkladmi (pravdepodobne) anatolských jazykov, ktoré poznáme len z hŕstky nápisov na hroboch a minciach, pochádzajúcich z obdobia okolo 2. storočia pred Kr. sú pisidčina a sidetčina. Aj tieto jazyky sa písali gréckym písmom. Ich zaradenie do anatólskych jazykov je sporné, ale zvyknú sa zaraďovať aspoň medzi indoeurópske jazyky, hoci ani také zaradenie nie je isté.

## Referencie


## Zdroj
Luvijčina

**Luvijčina** je vymretý chetitsko-luvijský jazyk používaný  na juhozápade Malej Ázie v 15. – 7. storočí pred Kr. Do 13. storočia pred Kr. používala klinové písmo, neskôr písala vlastnými hieroglyfmi. Posledné stopy luvijčiny pochádzajú zo sýrsko-palestínskej oblasti.

Kategória:Chetitsko-luvijské jazyky
Kategória:Mŕtve jazyky
Lýdčina

**Lýdčina** je vymretý chetitsko-luvijský jazyk používaný v 1. tisícročí pred Kr. na západe Malej Ázie.

Kategória:Chetitsko-luvijské jazyky
Kategória:Mŕtve jazyky
Ivan Alexander

náhľad|Ivan Alexander

**Ivan Alexander** alebo **Ján Alexander** (po bulharsky *Иван Александър* – † 17. február 1371) bol v rokoch 1331/1332 až 1371 bulharský cár.

Lovečského despotu vyhlásili za panovníka v roku 1331, potom ako bol z krajiny vyhnaný cár Ivan Stefan.

Prvé desaťročie vlády cára Ivana Alexandra, pokrvného príbuzného svojho predchodcu cára Ivana Šišmana sa nieslo v znamení bojov proti Byzantskej ríši. Dobyl niekoľko pevností v Trácku a Rodopách. V lete roku 1332 bulharská armáda vyhrala bitku pri meste Rusokastro (na juhu krajiny) a byzantský panovník Vasilev bol prinútený podpísať mierovú zmluvu.

Vzťahy medzi Byzanciou a Bulharskom neboli dobré a Bulharsko sa zamiešalo do občianskej vojny v Byzancii v rokoch 1341–1347. Aj vzťahy so Srbskom sa zhoršili.

Cár Ivan Alexander za svojej vlády takmer stratil územie Dobrudžského regiónu, keď si neudržal podporu miestnej šľachty a despoti na juhozápade krajiny bojovali medzi sebou. Opakované bitky s Byzantíncami vyprázdňovali štátnu pokladnicu a ničili ekonomiku krajiny. V tom čase sa vo Vidine sa konala korunovácia. Ivan Sracimir, prvorodený syn Ivana Alexandra, bol korunovaný za cára.

## Postup Osmanskej ríše
Tento stav využila Osmanská ríša a začala expanziu na Balkán. V roku 1352 dobyli pevnosť Cimpe a obsadzovali juhovýchodnú časť krajiny. Cár Ivan Alexander bol proti týmto nájazdom úplne bezmocný a nebol schopný postaviť proti Turkom vhodnú armádu.

O dva roky neskôr Turci pokračovali v postupe. V bojoch padol druhý syn Ivana Alexandra, Michail Asen. Od roku 1354 boli boje medzi Bulharmi a Turkami častejšie. Cár sa beznádejne snažil odvrátiť nebezpečenstvo diplomaciou a vstupom do krátkodobých zväzov so susednými krajinami.

V roku 1355 sa syn byzantského panovníka Andronik V. Paleolog oženil s dcérou cára Ivana Alexandra – Keracou. V zápisnici zo svadby čítame: „*Táto svadba bude výhodná pre kresťanov: Bulharov a Byzantíncov a nešťastím pre Turkov: pohanov.*“ Zväz medzi týmito dvoma kresťanskými štátmi však nebol taký silný, aby odvrátil vojská sultána Murada.

V roku 1364 Turci napadli Byzantskú ríšu. Tá ich nátlak nevydržala a utrpela porážku. Teraz Turkom stálo v ceste do strednej Európy už iba Bulharsko. Bulharský cár nemohol proti dobre vyzbrojenej osmanskej armáde postaviť žiadnu armádu a panovníci zo susedných kresťanských krajín cárovi odmietli pomoc, takže Murad obsadil takmer celú oblasť Trácka.

Mierová zmluva, ktorú cár podpísal iba spomalila turecký postup. Ivan Alexander sa ešte snažil spolu s Byzantíncami bojovať a získať späť pevnosti pri Čiernom mori.

Neskôr bola krajina napadnutá aj z druhej strany – uhorský kráľ obsadil oblasť severozápadného Bulharska. V tejto situácii cára Ivana Alexandra na začiatku roku 1371 umrel.

## Kultúra
Cár Ivan Alexander dal postaviť viaceré kostoly a kláštory, vrátane vzdelávacieho centra vo Velikom Tărnove. Z tohto obdobia sa zachovali rukopisy *Londýnske evanjelium* a *Vatikánsky prepis kroniky kláštorov*.

## Iné projekty

Kategória:Úmrtia v 1371
Kategória:Cári Bulharska
Lykijčina

**Lykijčina** alebo **lýkijčina** je vymretý chetitsko-luvijský jazyk používaný od 5. storočia pred Kr. do prelomu letopočtu na juhozápade Malej Ázie. Písal sa upraveným západogréckym písmom a vymrel krátko pred prelomom letopočtu.

Kategória:Chetitsko-luvijské jazyky
Kategória:Mŕtve jazyky
Palajčina

**Palajčina** je vymretý chetitsko-luvijský jazyk používaný v prvej polovici 2. tisícročia pred Kr. v Malej Ázii. Písala sa klinovým písmom, vymrela v 13. stor. pred Kr.

Kategória:Chetitsko-luvijské jazyky
Kategória:Mŕtve jazyky
Michal III. (Bulharsko)

**Micha(e)l Asen III.** (po bulharsky: Михаил Асен III - Michail Asen III), známy pod menom **Micha(e)l Šišman (III.)** (Михаил Шишман - Maichail Šišman), bol v rokoch 1323 až 1330 bulharský cár. 

Po skorej smrti Svjatoslavovho syna Juraja II. Terteresa si na bulharský trón zasadol cár Michael Šišman. Tohto vidinského despotu si zvolili bojari. V tej chvíli už pokojné roky vlády cára Teodor Svjatoslava už boli minulosťou. Zaujímavosťou bolo, že takmer celé svoje obdobie panovania (1323 – 1330) cár presedel na koni.

Michael Šišman stál na začiatku zrodu novej dynastie Šišmanovcov, ktorej vznik sa datuje začiatkom roku Michaelovej vlády. Jej úlohou bolo udržať silu Bulharska až do zániku druhého bulharského cárstva. Michael Šišman bojoval v mnohých bitkách. Poznal aj víťazstvá aj prehry. Jeho prvé bitky proti Byzantskej ríši v oblasti Trácka sú zrkadlom veľkej sily jej armády.

O pár rokov neskôr, keď znova hrozila bitka s Byzantíncami, už sám nevedel rady, a tak poprosil Tatárov – svojho starého spojenca, – aby mu pomohli v boji. Nečakané vpády zo strany Bulharov v Trácku a v Adrianopole vyčerpávali Byzantskú ríšu, ktorá bola nejednotná, pretože v krajine bolo veľa vnútorných rozporov a bitiek.

V roku 1324 cár Michael Šišman podpísal s Byzantíncami mierovú zmluvu, pretože nebol si schopný udržať v bitkách získané oblasti. Zmluva bola potvrdená svadbou cára so sestrou mladého panovníka Andronika – Teodorou – vdovou po cárovi Todorovi Svetoslavovi. Týmto spôsobom si cár zabezpečil mier z juhu. Nová dynastia bola taktiež slávnostne uznaná za platnú.

V druhej polovici 20. rokov 14. storočia bol cár zapletený do bitky o Konštantínopol. Jeho túžba získať ho do svojich rúk sa však neskončila dobre. Po neúspešnom vojenskom pochode v Trácku prosil Andronika znova o mier. Tento mier bol teraz pre Bulharsko veľmi potrebný, pretože čoraz viac na krajinu doliehali Srbi.

Tí ovládali už veľkú časť Macedónska a ich kráľ Stefan Dačanski sa pripravoval na bitku proti Bulharom. Bitka sa uskutočnila pri meste Velbădž (dnes Kiustendil) na západe krajiny. Nasledovali dramatické momenty s dôležitými následkami pre Bulharsko. Koncom júla roku 1330 po bitke proti Srbom sa oba tábory dohodli na prímerí. Srbská armáda však prímerie porušila a vydala sa na boj proti prekvapenej bulharskej armáde. Bulhari nemali šťastie, pretože spojenci z Byzantskej ríše neprišli. Srbský kráľ bojoval kruto. Chcel totiž pomstiť vyhnanie svojej sestry Anny Nedy – prvej manželky bulharského cára, ktorú Michail Šišman vyhostil z krajiny. Cár bojoval smelo a umrel v boji.

Kategória:Úmrtia v 1330
Kategória:Cári Bulharska
Chetitčina

**Chetitčina** alebo **nésitčina** alebo **néšitčina** je vymretý chetitsko-luvijský jazyk používaný cca 1600 pred Kr. až 1100 pred Kr. (ale čiastočne aj neskôr a azda aj skôr) v centrálnej a severnej časti starovekej Anatólie. Hovorili ním Chetiti.

Chetitčina, rozlúštená Bedřichom Hrozným v rokoch 1916 – 1917, je bohato doložená nálezmi tabuliek zo 17.-14. storočia pred Kr.

Kategória:Chetitsko-luvijské jazyky
Kategória:Mŕtve jazyky
Naklonená rovina

thumb|Príklad naklonenej roviny
**Naklonená rovina** je rovný povrch nastavený v uhle inom ako pravý uhol proti horizontálnemu 
povrchu. Naklonená rovina umožňuje človeku prekonať veľký odpor aplikovaním relatívne malej sily cez väčšiu vzdialenosť 
než má byť teleso zdvihnuté. V stavebníctve sa sklon (pomer stúpania/klesania) často nazýva stupeň alebo gradient. Naklonená rovina je jeden z veľmi známych jednoduchých strojov.

Vzťahy síl na naklonenej rovine:
**h** - výška **l** - dĺžka; **G** = tiaž; **F** = sila; **m** = hmotnosť telesa na naklonenej rovine; **g** = gravitačné zrýchlenie; **α** = uhol zvieraný naklonenou rovinou a rovinou kolmou na vektor gravitačného zrýchlenia; **W** = práca, ktorú vykonáme aby sme teleso posunuli po naklonenej rovine pri zanedbaní trenia

Platí:
:F = (G\cdot h)/s
:W=F\cdot s\cdot\sin\alpha
h/l = sklon naklonenej roviny v %

## Príklady naklonených rovín
Príklady naklonených rovín sú rampa, svahové cesty a kopce, dláto, sekera, pluh, pneumatické kladivo, 
tesárska rovina a klin. Väčšina kanonických príkladov naklonenej roviny je sklonený 
povrch; napríklad výškový rozdiel cesty na most.

## Iné projekty

Kategória:Jednoduché mechanizmy
Ivan Šišman

200px|thumb|Ivan Šišman
**Ivan Šišman** alebo **Ján Šišman** (; * 1350/1 – † 3. jún 1395) bol v rokoch 1371 až 1395 bulharský cár.

Ivan Šišman bol prvorodený syn z druhého manželstva cára Ivana Alexandra. Po otcovej smrti zdedil centrálnu časť Bulharska, ktoré sa rozpadlo na nezávislé územie Ivana Šišmana, Vidinskú oblasť pod vládou Ivana Sracimira a Dobrudžu pod vládou despotu Dobroticu.

## Bitka pri rieke Marica

Bulharsko bolo v tom čase pod nátlakom tureckej ofenzívy. Koncom septembra roku 1371 v bitke pri rieke Marica sultán Murad I. porazil spojené balkánske protiturecké armády pod vedením prilepského despotu Vukašina a jeho brata Uglješu. V dôsledku toho Severné Trácko a oblasť Zagory pripadli Osmanskej ríši.

## Postup Osmanskej ríše
Ivan Šišman sa stal vazalom tureckého sultána a musel mu dať svoju sestru Keru Tamarou za „manželku“ (t. j. do háremu). Musel opustiť mestá Ichtiman, Samokov a Sofia a dať ich sultánovi. Muradova armáda obsadili mestá Niš a Pirot a zastavila sa až v strede Bulharska.

Srbský kráľ Lazar I., bosniansky kráľ a dobrudžanský despota Ivanko ponúkli bulharskému cárovi vstup do zväzu. V roku 1387 sa im spolu podarilo poraziť Turkov pri meste Pločnik (dnes mesto v Srbsku). Turecká armáda však znova zaútočila. Obsadila pevnosti na severovýchode krajiny pri Dunaji. Ivan Šišman sa musel ešte viac podriadiť sultánovi.

Po prehratom boji na Kosovom poli (v dnešnom Srbsku) v júni roku 1389 sa cárove vojská vrátili do Bulharska. Ich porážka absolútne ovplyvnila Bulharsko Turkami.

V júli roku 1393, po trojmesačnom obliehaní padlo hlavné mesto Veliko Tărnovo. V tej chvíli bol cár Ivan Alexander v pevnosti Nikopol.

Mesiace držal nad vodou toto posledné miesto bulharskej krajiny, až kým sa ho Turkom nepodarilo dobyť. Vstúpil do zväzu s uhorským kráľom Žigmundom. Neskôr padol aj Vidin a začala sa rúcať aj druhá bulharská ríša. V roku 1395 Ivan Šišman dobrovoľne odišiel k sultánovi Muradovi do zajatia, kde aj umrel.

## Genealógia
* otec Ivan Alexander
* matka Theodora of Wallachia
* nevlastný brat Ivan Sracimir
* manželka Kera Marija
* manželka Dragana, dcéra srbského despotu a cára Lazara I.
** syn Alexander, neskôr guvernér Samsunu
** syn Fružin, neskôr vodca protitureckého povstania

Kategória:Narodenia v 50. rokoch 14. storočia
Kategória:Úmrtia v 1395
Kategória:Cári Bulharska
Ťin mao ta-ša

náhľad|Ťin mao ta-ša

**Ťin mao ta-ša** (čín. 金茂大厦, pchinjin: Jin Mào Dàshà, doslova: *Zlatá bohatstvom oplývajúca/luxusná/nádherná výšková/veľká budova*; po anglicky Jin Mao Tower) je 88-podlažný mrakodrap vysoký 421 metrov v meste Šanghaj, v časti Pchu-tung (Pudong).

Výstavba prebiehala od 1994 do 1998. Do roku 2007 (po dokončení Shanghai World Financial Center) bola najvyššou budovou v Číne a piata najvyššia na svete výškou po strechu a siedma najvyššia výškou po vrchol. Obsahuje kancelárske priestory, vyhliadkovú plošinu a šanghajský hotel Grand Hyatt.

Výška budovy po vrchol je 421 metrov a výška strechy je 370 m. Vnútorná plocha predstavuje 278 707 m2 a pohyb zabezpečuje 61 výťahov. Autorom budovy je Adrian Smith, vtedy zamestnanec spoločnosti Skidmore, Owings and Merrill.

## Iné projekty

Kategória:Hotely v Číne
Kategória:Mrakodrapy v Šanghaji
Kategória:Architektúra z 1998
Ivan Sracimir

**Ivan Sracimir** alebo **Ján Sracimir** (;  * ~1324, Loveč, Bulharská ríša – † po 1396) bol v rokoch 1356 až 1396 bulharský cár. 

Štát Ivana Sracimira (1356 – 1396) sa rozprestieral medzi riekami Timok a Iskăr v západnej časti krajiny. Korunovaný bol vo Vidin, podľa želania svojho otca – Ivana Alexandra. Počas svojho života sa pokúšal dať do poriadku vzťahy medzi svojimi dvoma synmi z dvoch rozličných manželstiev. Staršieho urobil panovníkom v severozápadných oblastiach Bulharska. Nedôvera a nespokojnosť však zostali.

Cár Ivan Sracimir bol konfliktný človek. V časoch, keď ešte žil cár Ivan Šišman, stále boli v nejakom rozpore. Nevedeli sa nijako dohodnúť, a tak vlastne pomáhali Turkom, aby si ich čím skôr podmanili.

Vo všeobecnosti bol nový panovník rozporuplným človekom, o ktorom historici dlho viedli debaty na otázku či to bol to schopný panovník, alebo ho len každý využíval. Jeho cárstvo, hoci aj malé, bolo slabé a vadilo záujmom sultána Murada a jeho následníkovi Bajazidovi. A tak, v roku 1365 maďarský kráľ Ľudovít tento maličký kúsok zeme pripojil k svojej krajine.

Cár Ivan Sracimir sa dostal do zajatia. Nútili ho, aby prestúpil na katolícku vieru. Niekoľko rokov neskôr ho Ivan Alexander dostal z väzenia a urobil znova cárom. Po jeho smrti v roku 1395 sa Ivan Sracimir stal cárom svojich vlastných práv.

Deväť desaťročí sa v bulharských kronikách nedala nájsť informácia o úspešnej bitke proti Turkom!

Cár vedel, že má slabé vojsko, a tak mu nezostávalo nič iné, len sa stať vazalom sultána Murada. Stalo sa tak v roku 1388. Dovolil mu, aby obsadil Vidin – jeho sídlo.

Cieľom vlády cára Ivana Sracimira bolo udržať si čo najdlhšie ako bolo možné trón a uchrániť svojich ľudí od smrti v rukách Turkov. Na krátky čas dokonca oddelil Sofiu od Tărnovského cárstva, aby mal nádej, že tri časti Bulharska, na ktoré bola v tom čase krajina rozdelená (Vidinská, Tărnovská a mesto Sofia), prežijú. Bolo to však iba zbožné želanie, pretože armáda sultána Murada sa rýchlo blížila k hraniciam jeho malého cárstva.

Až začiatkom roka 1396 európski panovníci pochopili, že Turci sú nebezpečenstvom pre celý svet. Uhorský kráľ Žigmund sa proti nim odhodlal bojovať. S požehnaním pápeža teda odišiel na križiacku výpravu proti Turkom. Aj cár Ivan Sracimir sa k nemu pridal potom ako sa vzdal funkcie vazala. Jeho armáda sa rozpadla a každý z nich hľadal osobné šťastie niekde inde.

25. augusta 1396 pri Nikopole Turci doslova zničili cárovu armádu. Vidin padol. Ivan Sracimir – posledný stredoveký bulharský cár – bol zajatý a umrel niekde v Malej Ázii. A tak sa Bulharsko sa na päťsto rokov stalo súčasťou Osmanskej ríše.

Kategória:Cári Bulharska
Kategória:Osobnosti z Loveča
Východisková danosť

**Východisková danosť** je prvok množiny daností tvoriacich východisko.

## Externé odkazy
* 

Kategória:Filozofické pojmy
Konfederácia športových zväzov Slovenskej republiky

**Konfederácia športových zväzov Slovenskej republiky** (skr. KŠZ SR) združuje väčšinu športových organizácia na Slovensku. Prezidentom KŠZ SR je Marián Kukunberg.

KŠZ sídli na Junáckej 6 v Bratislave. Združuje 59 športových zväzov.

## Externé odkazy
*Oficiálna stránka
Essen (Nemecko)

**Essen** je nemecké veľkomesto v centre Porúria v spolkovej krajine Severné Porýnie-Vestfálsko. Je deviate najväčšie mesto Nemecka a má najväčšiu radnicu v celom Nemecku. 
Od roku 1958 je rímsko-katolíckym biskupstvom a od roku 1972 univerzitným mestom. Mesto sa dá definovať ako vyspelé priemyselné centrum - viaceré veľké priemyselné firmy tu majú svoje sídlo. Po masívnom ústupe ťažkého priemyslu sa mesto v rámci reštrukturalizácie stalo dôležitým miestom sektoru služieb.

## Kultúra
Essen bol v roku 2010 jedným z troch Európskych hlavných miest kultúry. 

## Partnerské mestá
*  Grenoble, Francúzsko, 1974
*  Jaffa, Izrael, 1991
*  Nižnij Novgorod, Rusko, 1991
*  Sunderland, Veľká Británia, 1949
*  Tampere, Fínsko, 1960

## Referencie

## Iné projekty

## Externé odkazy
* Oficiálna stránka

## Zdroje


Kategória:Mestá v Severnom Porýní-Vestfálsku
Kategória:Porúrie
Kategória:Európske hlavné mestá kultúry
Kategória:Hanza
Kategória:Slobodné ríšske mestá
Kategória:Univerzitné mestá v Nemecku
Atlanta

**Atlanta** je hlavné a najväčšie mesto amerického štátu Georgia a centrálne mesto deviatej najväčšej metropolitnej oblasti v Spojených štátoch. Je sídlom Fulton County, hoci časť mesta zasahuje aj do DeKalb County. Podľa odhadu z roku 2005 tu žije 470-tisíc obyvateľov, čo je zhruba rovnaký počet ako v Bratislave, no v celej metropolitnej oblasti až 5,25 milióna, čo je porovnateľné s počtom obyvateľov celého Slovenska.

## Osobnosti mesta
* Playboi Carti (* 1995 ), rapper
* Duke Dennis (* 1994), influencer
* Margaret Mitchellová (1900 – † 1949), spisovateľka
* DeForest Kelley (1920 – † 1999), herec
* Martin Luther King (1929 – † 1968), baptistický kazateľ, bojovník za ľudské práva
* Mildred McDanielová (1933 – † 2004), skokanka do výšky
* Jerry Reed (1937 – † 2008), skladateľ, country spevák, gitarista, skladateľ a herec 
* Roy Dunbard Bridges (* 1943), astronaut
* Cynthia McKinney (* 1955), politička
* Spike Lee (* 1957), filmový režisér, scenárista, producent a herec
* Steven Soderbergh (* 1963), filmový režisér, producent a scenárista
* Julia Robertsová (* 1967), herečka
* Adam Nelson (* 1975), atlét, olympijský medailista a majster sveta vo vrhu guľou
* Milton Campbell (* 1976), atlét - bežec
* Kip Pardue (* 1976), herec
* Brittany Murphyová (1977 – † 2009), herečka
* Terrence Trammell (* 1978), atlét - prekážkar
* Kelly Rowlandová (* 1981), speváčka, skladateľka a herečka (Destiny’s Child)
* Dwight Howard (* 1985), basketbalista
* Edina Gallovitsová (* 1984), rumunská tenistka
* T-Pain (* 1985), rapper, R&B spevák
* Odette Yustmanová (* 1985),  herečka a modelka
* Nina Dobrevová (* 1989), bulharsko-kanadská herečka
* Future (reper) (* 1983), rapper, skladateľ, spevák

## Partnerské mestá

## Panoráma
thumb|700px|center|Panoramatický pohľad na mesto.
thumb|700px|center|Panoramatický pohľad na mesto.

## Referencie

## Pozri aj
* Hlavné mestá štátov USA

## Iné projekty


Kategória:Hlavné mestá štátov USA
Kategória:Mestá v Georgii
Zoznam miest v Nemecku

Tento článok obsahuje zoznam najväčších miest v Nemecku podľa počtu obyvateľov a zoznam slovenských a českých exoným pre nemecké mestá.

## Zoznam najväčších miest v Nemecku podľa počtu obyvateľov

## Zoznam slovenských a českých exoným pre nemecké mestá

## Pozri aj
* Slovenské exonymá

Kategória:Nemecké zoznamy
Nemecko
Zoznam miest
Kamenica (mesto v Nemecku)

**Kamenica** (iný názov: **Saská Kamenica**; po nemecky **Chemnitz**; po lužickosrbsky *Kamjenica*) je mesto v Nemecku v spolkovej krajine Sasko. Medzi rokmi 1953 až 1990 sa volalo **Karl-Marx-Stadt** podľa Karla Marxa. Leží na severnom okraji Krušných hôr. Po Lipsku a Drážďanoch je tretím najväčším mestom Saska.

## Partnerské mestá

## Referencie

## Iné projekty

Kategória:Mestá v Sasku
Kategória:Krušné hory